Ο **Πανος Κουλέρμος** ( 1933 –26 Σεπτεμβρίου 1999) ήταν Αρχιτέκτονας ελληνο-κυπριακής καταγωγής. Γεννήθηκε στη Κύπρο και πέθανε στο Ράλεϊ της Βόρειας Καρολίνα. 

Ο Π. Κουλέρμος έζησε και εργάσθηκε στην Αγγλία, την Ελλάδα, τις Η.Π.Α και την Ιταλία. Υπήρξε διακεκριμένη προσωπικότητα στην αρχιτεκτονική του ύστερου 20ου αιώνα. Το έργο του διαπνέεται από καθαρότητα και ακεραιότητα στις αρχές του νέο-ρασιοναλισμού.

Σπουδές
-------

Σπούδασε Αρχιτεκτονική στο πολυτεχνείο New Westminster του Λονδίνου και Πολεοδομία στο Politecnico di Milano στην Ιταλία.

Επαγγελματική δραστηριότητα
---------------------------

Ο Πάνος Κουλέρμος μαζί με τον Μάριο Μπότα και τον Αουρέλιο Γκαλφέτι ίδρυσαν την Ακαδημία της Αρχιτεκτονικής στο Medissio της ιταλόφωνης Ελβετίας. Υπήρξε μέλος του Royal Institute of British Architects (RIBA) και του American Institute of Architects (AIA) και NCARB. Επίσης δίσασκε αρχιτεκτονική στο University of Southern California ενώ υπήρξε καθηγητής και το Architectural Association, London, στο Ε.Μ.Π , University of Illinois, Chicago; University of California, Cornell University, Columbia University, Carlton University, Cooper Union New York, Istituto Universiaro di Architettura di Venezia και Politecnico di Milano.

Φιλοσοφία
---------

Με την αυστηρότητα και την ηθική ακεραιότητα που τον διέκρινε σε όλη τη διάρκεια της επαγγελματικής και ακαδημαϊκής του σταδιοδρομίας, ερευνούσε την αλληλεξάρτηση ανάμεσα στην ποιότητα της μορφής του δομημένου και του περιβάλλοντος χώρου. Το βαθύ ενδιαφέρον του για τoν ιταλικό ρασιοναλισμό και την ιστορία της αρχιτεκτονικής, χαρακτηρίζει την αρχιτεκτονική του πορεία.

Η επιρροή του απο την Αρχιτεκτονική του LeCorbusier είναι εμφανής στη χρήση λευκών επιφάνειών , καθαρών γεωμετρικών σχημάτων και στην καθαρή οργάνωση της κάτοψης. 
Παρά το γεγονός ότι συγκαταλέγεται ο ίδιος στους μοντέρνους Αρχιτέκτονες ποτέ δεν σκόπευε στη δημιουργεία μιασ οικουμενικής Αρχιτεκτονικής. Αντίθετα , λάμβανε πάντα υπ΄'οψιν του τη τοποθεσία, τη κλήση του εδάφους, το παρελθόν και την ιστορία του τόπου και τον ανθρώπων που έζησαν σε αυτόν. Επίσης, Η τόμη και η λεπτομέρεια ήταν παράγοντες που καθόριζαν την αρχιτεκτονικκή του. Πίστευε στην καθαρή δομή των κτιρίων και εναντιόνονταν στις θεωρίες της αποδόμησης. 

Εξέδωσε μελέτες σχετικές με τον ιταλικό Ρασιοναλισμό, τον Terragni και Lingeri και τα κτίρια του Rudolph Sxhindler στο Los Angeles. Εκθέσεις τoυ έργου του έχουν πραγματοποιηθεί στα : Los Angeles Municipal Art Gallery, Venice Biennale, Galleria Marconi Milan, Institut Francais d’Architecture και Center Popidou Paris, Buenos Aires Biennale, Milan Trinnale, Cultural Center of Cyprus, Athens, Vellidion Foundation, Thessaloniki; Lindhurst Gallery, University of Southern California , Los Angeles , και Masieri Foundation Gallery, Venice.

Βραβεία
-------

Είχε λάβει βραβεία στην Ελλάδα, Ιταλία και στις Η.Π.Α. Μερικά από τα οποία είναι το Βραβείο Επιτεύγματος στην Εκπαίδευση, Έρευνα και Εξάσκηση από τo American Institute of Architects και το Βραβείο Διακεκριμένου Καθηγητή από το ACSA North America.

Χαρακτηριστικά Έργα
-------------------

### House 12, Ιθάκη

Το ταξίδι του Οδυσσέα πριν φτάσει στην Ιθάκη εκφράστηκαν στο σχέδιο αυτού του σπιτιού το οποίο σχεδιάστηκε με κέλυφος που παραπέμπει σε αρχαία κιβωτό. Οι λειτουργίες του σπιτιού είναι μοιρασμένες σε 3 επίπεδα. Χτισμένο εξ ολοκλήρου απο ξύλο το σπίτι δέχεται επιπλέον πλευρική στήριξη. 

### Τα σπίτια των Θεών

Η έρευνα για τα σπίτια των θεών άρχισε το 1995 με προβληματισμό για τη χωρική οργάνωση και τη μορφή ενός θεϊκού σπιτιού και ειδικά για το σπίτι του Δία κατέληξα στο συμπέρασμα πως ένα σπίτι για θεό δε πρέπει να έχει σχέση με αρχέτυπες οργανωτικές, λειτουργικές μορφές και κλίμακα προσπάθησε να ερμηνεύσει τον χαρακτήρα , το ήθος και τη συμπεριφορά του εκάστοτε θεού συνδέοντάς τα με στέρεες στο χώρο μορφές , με αλληγορικές αναφορές και συνειρμούς. 

### Ίδρυμα Τεχνολογιας και Έρευνας, Ηράκλειο, Κρήτη (1987-1994)

Το συγκρότημα βρίσκεται τοποθετημένο έξω από την πόλη του Ηρακλείου σε κοντινή απόσταση από το Πανεπιστήμιο Κρήτης. Στον χώρο στεγάζεται το Ινστιτούτο Μοριακής Βιολογίας και Βιοτεχνολογίας, το Ινστιτούτο Ηλεκτρονικής Δομής και Λέιζερ, το Ινστιτούτο Πληροφορικής και το Ινστιτούτο Υπολογιστικών Μαθηματικών. Το συγκρότημα αναπτύσσεται εκατέρωθεν ενός αξονικού κτίσματος (75μ μήκος και 15μ ύψος). Ο οπoίος αποτελεί το κύριο χώρο κίνησης. Τα 3 απο τα 4 κτίρια βρίσκονται στο ίδιο επίπεδο με το χώρο εισόδου. Το 4ο κτίριο ακολουθεί τη κλίση του εδάφους και στην οροφή του δημιουργείται ταράτσα με θέατρο και πέργκολα. Η χωρική σχέση των ορθογώνιων κτισμάτων με το επίμηκες κτίσμα παραπέμπουν στη σχέση αρχαίας αγοράς- Ακρόπολης με σκοπό την δημιουργία μιας αίσθησης ενοποίησης του ανθρώπου με τη φύση, και του χώρου με τον ορίζοντα. Ο προσανατολισμός του συγκροτήματος λαμβάνει υπ’όψιν του τον άξονα της οροσειράς που δεσπόζει στον ορίζοντα , τη θέση του λιμανιού του Ηρακλείου και τη θέση του αρχαιολογικού χώρου της Κνωσού. Το μέγεθος και το σχήμα των ανοιγμάτων διαφέρει ανάλογα με τον προσανατολισμό της όψης.

Παραπομπές
----------

1. 1 2 3 4  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. 155005692. Ανακτήθηκε στις 8  Δεκεμβρίου 2020.
2. ↑  *SIUSA*. 60029. Ανακτήθηκε στις 8  Δεκεμβρίου 2020.
3. ↑  International Architect Panos Koulermos Dies at 66

Πηγές
-----